Градска управа Града Београда - Секретаријат за културу

и Дечји културни центар Београд

расписују

XXVII међународни ликовни конкурс „Радост Европе"

Овогодишњи међународни ликовни конкурс, већ двадесети и седми пут од свог оснивања позива децу и младе ликовне ствараоце (од 4 до 18 година) из целог света да својом раскошном палетом посведоче да је ликовно стваралаштво деце и младих са гледишта дубинске психологије и модерног схватања уметности уочено и признато као права стваралачка вредност.

Стручни жири ће одабрати радове за излагање и доделити награде и похвале у појединачној и групној конкуренцији, у пет старосних категорија. Првенствено ће се процењивати емотивна и естетска ликовна поетика деце и младих као и широка лепеза културне разноликости и педагошких приступа. Примат ће се давати оним радовима које карактерише особен рукопис, завидно ликовно умеће и визуелна писменост аутора сходно узрасту.

Одабрани ликовни радови традиционално ће своје место наћи и на пригодној поштанској марки „Радост Европе” коју издаје Јавно предузеће „Пошта Србије” сваке године крајем септембра, уз стручну сарадњу уреднице Међународног ликовног конкурса “Радост Европе”.

Изложба награђених и похваљених радова ће се одржати у галерији Дечјег културног центра Београд. Гости Међународног ликовног сусрета ће учествовати у урбаној ликовној колонији.

ПРОПОЗИЦИЈЕ МЕЂУНАРОДНОГ ЛИКОВНОГ КОНКУРСА РАДОСТ ЕВРОПЕ

На конкурсу могу учествовати појединци, предшколске установе, школе, дечји ликовни атељеи, дечји културни центри и сличне дечје установе и асоцијације.

* Право учешћа имају сва деца света од 4 до 18 година.
* Избор теме је слободан
* Примаће се искључиво радови на папиру рађени различитим техникама (оловка, темпера, гваш, акварел, пастел, туш, колаж, комбиноване технике на папиру, графика)
* Највећи формат радова А3 (297 џ 420 мм).
* Радови морају бити оригинални и рађени самостално, настали у 2024. или 2025. години и не смеју бити раније излагани на другим међународним конкурсима и изложбама.
* Уз сваки рад обавезно мора бити приложен формулар исписан штампаним словима (читљиво попуњен)
* Индивидуални учесници могу да пошаљу до три рада у различитим ликовним техникама, а установе и асоцијације до 20 радова различитих аутора

Приспели радови се неће враћати.

Рок за приспеће радова је 3. август 2025. године.

Радове је потребно слати на адресу са назнаком:

Ликовни радови за Међународни ликовни конкурс Радост Европе

Дечји културни центар Београд, Таковска 8, 11 000 Београд, Србија

ПОШИЉКА ЈЕ НЕКОМЕРЦИЈАЛНОГ КАРАКТЕРА

Првонаграђени (као и један њихов одрасли сапутник) у појединачној конкуренцији, у свих пет категорија биће гости Београда током прве недеље октобра и трајања манифестације „Радост Европе 2025.”о трошку организатора. Награде ће им бити свечано уручене на отварању изложбе. Током боравка у Београду, награђени аутори ће бити учесници урбане ликовне колоније која ће имати богат програм.

Трошкове пута сносе награђени.

Суштина међународних ликовних конкурса, као и изложби које након тога следе, првенствено је ЛИКОВНИ СУСРЕТ - подршка природном и креативном начину живљења.

Директор Дечјег културног центра Београд

мр Драган Марић

Додатне информације:

Лидија Сеничар, уредница ликовног конкурса

Дечји културни центар Београд

Таковска 8, Београд

тел. +381 11/ 32 42 011; 32 37 360

моб +381 60 167 33 45

е- маил: [lidija.senicar@dkcb.rs](mailto:lidija.senicar@dkcb.rs)

Уз сваки рад ОБАВЕЗНО мора бити приложена попуњена табела:

**ТАБЕЛА ЗА УСТАНОВЕ И АСОЦИЈАЦИЈЕ**

|  |  |  |  |  |  |  |  |
| --- | --- | --- | --- | --- | --- | --- | --- |
| **УЧЕСНИК** | ИМЕ | | |  | | | |
| ПРЕЗИМЕ | | |  | | | |
| ДАТУМ РОЂЕЊА | | |  | | | |
| **ИНСТИТУЦИЈА** | НАЗИВ | | |  | | | |
| **АДРЕСА** | улица и број | |  | | | |
| град | |  | | | |
| држава | |  | | | |
| ТЕЛЕФОН | | |  | | | |
| Е-маил | | |  | | | |
| **ЛИКОВНИ ПЕДАГОГ** | ИМЕ И ПРЕЗИМЕ | | |  | | | |
| ТЕЛЕФОН | | |  | | | |
|  | Е-маил | | |  | | | |
| **ДАТУМ НАСТАНКА РАДА** |  | | | | | | |
| **СТАРОСНА КАТЕГОРИЈА**  **(маркирати)** | 4, 5, 6 година | | 7, 8, 9  година | | 10,11,12  година | 13,14, 15  година | 16, 17, 18  година |

**ТАБЕЛА ЗА ИНДИВИДУАЛНЕ УЧЕСНИКЕ**

|  |  |  |  |  |  |  |  |
| --- | --- | --- | --- | --- | --- | --- | --- |
| УЧЕСНИК | ИМЕ | | |  | | | |
|  | ПРЕЗИМЕ | | |  | | | |
|  | ДАТУМ РОЂЕЊА | | |  | | | |
| **АДРЕСА** | улица и број | |  | | | |
| град | |  | | | |
| држава | |  | | | |
| TELEFON | | |  | | | |
| E - mail | | |  | | | |
| **ДАТУМ НАСТАНКА РАДА** |  | | | | | | |
| **СТАРОСНА КАТЕГОРИЈА**  **(маркирати)** | 4, 5, 6 година | | 7, 8, 9  година | | 10,11,12  година | 13,14, 15  година | 16, 17, 18  година |